නීතිපති දෙපාර්තමේන්තුව සහ විමර්ශන නිලධාරින් දෙපිලක්ව කටයුතු කිරීම විමර්ශනවලට බාධාවක් බව ද කොටුව මහේස්ත්‍රාත් රංග දිසානායක එහිදී පෙන්වා දුන්නා.පොදු දේපල පනතේ 8 වන වගන්තියේ සදහන් පරිදි අදාළ වරදින් සිදුව ඇති අලාභය රුපියල් 25,000 කට අධික නම් පොලිස් අධිකාරිවරයෙකු හෝ ඊට ඉහල නිලධාරියෙකු විසින් නිර්දේශ කළ සහතිකයක් අධිකරණයට ඉදිරිපත් කළ යුතු වුවද, එය අද දිනයේ විමර්ශන නිලධාරින් අධිකරණයට ඉදිරිපත් කර තිබුණේ නැහැ.එම මිග් යානා ගනුදෙනුවට අයුතු ලෙස මැදිහත් වී ශ්‍රී ලංකා රජයට ඇමරිකානු ඩොලර් මිලියන 7කට අධික පාඩුවක් සිදුකිරීම ඇතුළු චෝදනා පැමිණිල්ලෙන් පෙන්වා දී ඇතත්, පොදු දේපල පනත යටතේ ගැනෙන වරදක් සිදුවූ බවට අධිකරණයට ඉදිරිපත් කළ යුතු සහතිකය හෝ විමර්ශන නිලධාරින් ඉදිරිපත් කර නොතිබීම මහේස්ත්‍රාත්වරයාගේ දැඩි දෝෂ දර්ශනයට ලක් වුණා.රුසියාවේ හිටපු ශ්‍රී ලංකා තානාපති උදයංග වීරතුංගට එරෙහිව සිදුකළ විමර්ශන පොදුදේපල පනත යටතට ගැනෙන්නේ නම් ඔහු අත්අඩංගුවට ගත් පසුව ද සිදුකරන පරීක්ෂණ එම පනතට අදාළ විය යුතු බව ද මහේස්ත්‍රාත්වරයා මෙහිදී සඳහන් කළා.